ᱱᱮᱛᱟᱨᱦᱟᱴ

ᱱᱮᱛᱟᱨᱦᱟᱴ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱢᱤᱫ ᱵᱩᱨᱩ ᱴᱷᱟᱶ ᱠᱟᱱᱟ ᱾ ᱱᱮᱛᱟᱨᱦᱟᱴ ᱱᱚᱜᱚᱨ ᱫᱚ ᱟᱹᱰᱤ ᱪᱚᱨᱚᱠ ᱜᱮᱭᱟ ᱾ ᱱᱚᱣᱟ ᱫᱚ ᱞᱟᱛᱮᱦᱟᱨ ᱦᱚᱱᱚᱛ ᱛᱟᱹᱨᱤ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱫᱚ ᱥᱟᱢᱩᱫ ᱛᱟᱞ ᱠᱷᱚᱱ ᱓᱖᱒᱒ ᱯᱷᱤᱴ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱠᱷᱚᱱ ᱱᱚᱣᱟ ᱑᱕᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱟᱨᱮ ᱠᱚ ᱢᱮᱱᱟᱜᱼᱟ ᱟᱨ ᱟᱹᱰᱤ ᱢᱚᱡᱽ ᱜᱮ ᱵᱩᱡᱷᱟᱹᱣᱜᱼᱟ ᱾ ᱱᱚᱸᱰᱮ ᱫᱚ ᱦᱚᱲ ᱠᱚ ᱪᱟᱸᱫᱚ ᱧᱮᱧᱮᱞ ᱠᱚ ᱦᱤᱡᱩᱜᱼᱟ ᱾ ᱱᱚᱣᱟ ᱱᱮᱛᱟᱨᱦᱟᱴ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱨᱮᱢᱟᱜ ᱪᱚᱨᱚᱠ ᱱᱚᱡᱚᱨ ᱧᱮᱞ ᱧᱟᱢᱚᱜᱼᱟ ᱾ ᱱᱚᱶᱟ ᱵᱮᱜᱚᱨ ᱱᱚᱸᱰᱮ ᱜᱷᱟᱹᱜᱽᱨᱤ ᱟᱨ ᱞᱚᱣᱨ ᱜᱷᱟᱹᱜᱽᱨᱤ ᱧᱩᱛᱩᱢᱟᱱ ᱵᱟᱨᱭᱟ ᱦᱩᱰᱤᱧ ᱦᱩᱰᱤᱧ ᱫᱟᱜ ᱯᱨᱚᱡᱮᱠᱴ ᱦᱚᱸ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱯᱷᱮᱢᱚᱥ ᱜᱮᱭᱟ ᱾

ᱚᱛᱱᱚᱜ ᱴᱷᱟᱶ
ᱱᱮᱛᱟᱨᱦᱟᱴ  ᱨᱮ, ᱑,᱐᱗᱑ ᱢᱤᱴᱚᱨ (᱓,᱕᱑᱔ ᱯᱷᱤᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ 

ᱧᱮᱧᱮᱞ ᱴᱷᱟᱶ
 ᱱᱮᱛᱟᱨᱦᱟᱴ ᱟᱥᱲᱟ 
ᱱᱮᱛᱟᱨᱦᱟᱴ ᱟᱥᱲᱟ ᱨᱮᱭᱟᱜ ᱛᱷᱟᱯᱚᱱ ᱫᱚ ᱱᱚᱵᱷᱮᱢᱵᱚᱨ ᱑᱙᱕᱔ ᱥᱟᱞ ᱨᱮ ᱦᱩᱭ ᱟᱠᱟᱱᱟ ᱾ ᱯᱚᱱᱚᱛ ᱥᱚᱨᱠᱟᱨ ᱤᱫᱤ ᱛᱮ ᱛᱷᱟᱯᱚᱱ ᱟᱠᱟᱱ ᱟᱨ ᱜᱩᱨᱩᱠᱩᱞᱟᱜ ᱛᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱟᱥᱲᱟ ᱨᱮ ᱱᱤᱛᱚᱜ ᱦᱚᱸ ᱦᱮᱯᱦᱟᱣ ᱵᱤᱱᱤᱰ ᱨᱮᱭᱟᱜ ᱦᱩᱭᱟᱜᱼᱟ ᱾ ᱱᱚᱸᱰᱮ ᱪᱮ ᱟᱭᱢᱟ ᱟᱪᱮᱛ ᱠᱚ ᱟᱭᱢᱟ ᱡᱟᱜᱟ ᱨᱮ ᱱᱚᱣᱟ ᱟᱥᱲᱟ ᱨᱮᱱᱟᱜ ᱧᱩᱛᱩᱢ ᱵᱟᱰᱟᱭᱚᱜ ᱠᱟᱱᱟ ᱾ ᱱᱤᱛᱚᱜ ᱦᱚᱸ ᱟᱪᱮᱛ ᱟᱜ ᱩᱢᱚᱨ ᱦᱤᱥᱟᱹᱵᱽ ᱛᱮ ᱱᱚᱣᱟ ᱟᱥᱲᱟ ᱨᱮ ᱠᱟᱹᱣᱰᱤ ᱠᱚ ᱦᱟᱛᱟᱣᱟ ᱾ ᱱᱚᱣᱟ ᱦᱤᱱᱫᱤ ᱢᱮᱰᱭᱮᱢ ᱨᱮᱭᱟᱜ ᱟᱥᱲᱟ ᱨᱮ ᱤᱝᱞᱤᱥ ᱟᱨ ᱥᱟᱸᱥᱠᱨᱤᱛ ᱦᱚᱸ ᱠᱚ ᱯᱟᱲᱦᱟᱣᱟ ᱾

 ᱪᱮᱛᱟᱱ ᱜᱷᱟᱴᱤ ᱡᱷᱟᱨᱱᱟ
ᱱᱮᱛᱟᱨᱦᱟᱴ ᱠᱷᱚᱱ ᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱱᱚᱣᱟ ᱡᱟᱜᱟ ᱫᱚ ᱢᱮᱱᱟᱜᱼᱟ ᱧᱩᱛᱩᱢᱟᱱ ᱯᱤᱠᱱᱤᱠ ᱴᱷᱟᱶ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱸᱰᱮ ᱱᱟᱜ ᱯᱨᱟᱠᱨᱤᱠ ᱪᱚᱨᱚᱠ ᱨᱮᱭᱟᱜ ᱯᱤᱠᱱᱤᱠ ᱢᱟᱱᱟᱣ ᱨᱮᱭᱟᱜ ᱢᱤᱛᱤᱡ ᱟᱹᱰᱤ ᱨᱚᱢᱚᱡᱽ ᱵᱩᱡᱷᱟᱹᱚᱜᱼᱟ ᱾

 ᱞᱚᱣᱟᱨ ᱡᱷᱟᱨᱱᱟ 
ᱱᱚᱰᱮ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱟᱹᱰᱤ ᱡᱷᱩᱲ ᱵᱩᱨᱩ ᱠᱷᱚᱱ ᱟᱪᱩᱨ ᱟᱠᱟᱱᱟ ᱟᱨ ᱱᱚᱣᱟ ᱡᱷᱟᱨᱱᱟ ᱨᱮᱱᱟᱜ ᱪᱚᱨᱚᱠ ᱧᱮᱧᱮᱞ ᱵᱮᱱᱟᱣᱟ  ᱾ ᱓᱒ ᱯᱷᱤᱴ ᱩᱥᱩᱞ ᱠᱷᱚᱱ ᱧᱩᱨᱩᱜ ᱠᱟᱱᱟ ᱱᱚᱣᱟ ᱡᱷᱟᱨᱱᱟ ᱧᱮᱧᱮᱞ ᱞᱟᱹᱜᱤᱫ ᱦᱟᱡᱟᱨ ᱦᱟᱡᱟᱨ ᱦᱚᱲ ᱠᱚ ᱥᱤᱛᱩᱝ ᱫᱤᱱ ᱠᱚ ᱱᱚᱸᱰᱮ ᱠᱚ ᱦᱤᱡᱩᱜᱼᱟ ᱾
ᱱᱚᱸᱰᱮ ᱱᱟᱜ ᱵᱩᱨᱩ ᱩᱱᱟᱹᱜ ᱜᱟᱡᱟᱲᱟ ᱡᱮ ᱪᱟᱸᱫᱚ ᱟᱜ ᱛᱟᱨᱟᱥ ᱦᱚᱸ ᱱᱚᱣᱟ ᱵᱟᱝ ᱯᱟᱨᱚᱢᱚᱜᱼᱟ ᱾

 ᱞᱚᱫᱷ ᱡᱷᱟᱨᱱᱟ 
ᱱᱮᱛᱟᱨᱦᱟᱴ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱱᱚᱣᱟ ᱡᱷᱟᱨᱱᱟ ᱫᱚ ᱵᱩᱨᱦᱟ ᱜᱟᱰᱟ ᱴᱷᱮᱱ ᱢᱮᱱᱟᱜᱼᱟ ᱾ ᱔᱖᱘ ᱯᱷᱤᱴ ᱩᱥᱩᱞ ᱨᱮ ᱢᱮᱱᱟᱜᱼᱟ ᱱᱚᱣᱟ ᱡᱷᱟᱨᱱᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱡᱷᱟᱨᱱᱟ ᱠᱚ ᱢᱟᱱᱟᱣ ᱟᱠᱟᱣᱟᱫᱟ ᱾ ᱢᱮᱱ ᱱᱟᱢ ᱡᱮ ᱱᱚᱣᱟ ᱡᱷᱟᱨᱱᱟ ᱧᱩᱨᱩᱜ ᱨᱮᱭᱟᱜ ᱥᱟᱰᱮ ᱚᱱᱟ ᱫᱷᱟᱨᱟ ᱫᱷᱟᱨᱤ ᱠᱚᱨᱮ ᱟᱸᱡᱚᱢᱚᱜᱼᱟ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱫᱷᱟᱹᱨᱤᱡ ᱟᱸᱡᱚᱢᱚᱜᱼᱟ ᱾

 ᱪᱤᱲ ᱵᱤᱨ 
ᱱᱮᱛᱟᱨᱦᱟᱴ ᱨᱮ ᱪᱤᱲ ᱵᱤᱨ ᱛᱟᱞᱟ ᱨᱮ ᱢᱤᱫ ᱨᱟᱠᱷᱟ ᱵᱤᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱠᱤᱨᱤᱧᱟ ᱾ ᱛᱤᱢᱤᱱ ᱫᱤᱱ ᱞᱟᱦᱟ ᱨᱮ ᱯᱚᱱᱚᱛ ᱜᱚᱢᱠᱮ ᱱᱟᱣᱟ ᱴᱷᱟᱶ ᱥᱤᱛᱩᱝ ᱨᱮᱭᱟᱜ ᱯᱮᱨᱢᱟᱱᱮᱱᱴ ᱥᱴᱮᱥᱚᱱ ᱞᱮᱠᱟᱛᱮ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ ᱱᱮᱛᱟᱨᱦᱟᱴ ᱨᱮᱭᱟᱜ ᱞᱚᱞᱚᱥᱚᱝ (ᱛᱟᱯᱢᱟᱱ) ᱫᱚ ᱥᱮᱨᱢᱟᱡᱟᱠ ᱨᱟᱺᱪᱤ ᱠᱷᱚᱱ ᱦᱚᱸ ᱱᱟᱯᱟᱭ ᱛᱟᱦᱮᱸᱱᱟ ᱾ ᱱᱚᱶᱟ ᱦᱚᱸ ᱢᱮᱱ ᱜᱟᱱᱚᱜᱼᱟ ᱡᱮ ᱱᱚᱶᱟ ᱴᱷᱟᱶ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱨᱮᱭᱟᱲ ᱛᱟᱦᱮᱸᱱᱟ ᱾

ᱦᱚᱨᱰᱟᱦᱟᱨ
 ᱩᱰᱟᱹᱱ ᱰᱟᱦᱟᱨ

ᱱᱚᱰᱮ ᱩᱰᱟᱹᱱ ᱰᱟᱦᱤ ᱨᱟᱺᱪᱤ (᱑᱕᱖ ᱠᱤᱞᱚᱢᱤᱴᱚᱨ)ᱤᱱᱰᱤᱭᱟᱱ ᱮᱭᱟᱨᱞᱟᱭᱤᱸᱥ ᱟᱜ ᱩᱰᱟᱹᱣ ᱜᱟᱹᱰᱤ ᱥᱟᱞᱟᱜ ᱢᱩᱢᱵᱟᱭ, ᱯᱟᱴᱱᱟ, ᱠᱚᱞᱠᱟᱛᱟ ᱟᱨ ᱱᱟᱣᱟ ᱫᱤᱞᱞᱤ ᱠᱷᱚᱱ ᱛᱚᱯᱚᱞ ᱟᱠᱟᱱᱟ ᱾ ᱩᱰᱟᱹᱱ ᱰᱟᱦᱟᱨ ᱼ ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱱᱚᱰᱮ ᱠᱷᱚᱱ ᱑᱕᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱨᱟᱺᱪᱤ ᱢᱮᱱᱟᱜᱼᱟ ᱾ ᱡᱟᱦᱟᱸ ᱠᱷᱚᱱ ᱯᱟᱴᱱᱟ, ᱫᱤᱞᱞᱤ ᱥᱟᱞᱟᱜ ᱟᱨ ᱟᱰᱤ ᱡᱟᱜᱟ ᱨᱮᱭᱟᱜ ᱩᱰᱟᱹᱱ ᱰᱟᱹᱦᱤ ᱥᱟᱞᱟᱜ ᱛᱚᱯᱚᱞ ᱢᱤᱫ ᱟᱠᱟᱱᱟ ᱾ 

ᱡᱤᱞᱤᱧ ᱜᱟᱰᱤ ᱰᱟᱦᱟᱨ 
ᱱᱚᱸᱰᱮ ᱡᱤᱞᱤᱧ ᱜᱟᱰᱤ ᱥᱴᱮᱥᱚᱱ ᱨᱟᱺᱪᱤ ᱑᱕᱓ ᱠᱤᱞᱚᱢᱤᱴᱚᱨ ᱨᱟᱺᱪᱤ ᱡᱤᱞᱤᱧ ᱜᱟᱹᱰᱤ ᱥᱴᱮᱥᱚᱱ ᱠᱷᱚᱱ ᱴᱮᱠᱥᱤ ᱛᱮ ᱚᱱᱰᱮ ᱠᱚ ᱥᱮᱱ ᱫᱟᱨᱮᱭᱟᱜᱼᱟ ᱾

ᱨᱟᱡᱽ ᱰᱟᱦᱟᱨ 
ᱨᱟᱺᱪᱤ ᱠᱷᱚᱱ ᱱᱮᱛᱟᱨᱦᱟᱴ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱨᱮᱭᱟᱜ ᱵᱚᱵᱚᱥᱛᱟ ᱦᱚᱸ ᱢᱮᱱᱟᱜᱼᱟ ᱾ ᱨᱟᱺᱪᱤ ᱠᱷᱚᱱ ᱫᱤᱱ ᱜᱮ ᱱᱮᱛᱟᱨᱦᱟᱴ ᱵᱚᱥ ᱥᱮᱱᱚᱜᱼᱟ ᱾

ᱦᱚᱭᱫᱟᱜ
ᱱᱮᱛᱟᱨᱦᱟᱴ ᱨᱮᱭᱟᱜ ᱦᱚᱭᱫᱟᱜ ᱫᱚ ᱡᱩᱞᱟᱭ ᱟᱨ ᱚᱜᱚᱥᱴ ᱨᱮ ᱰᱮᱦᱮᱨ ᱛᱮᱫ ᱱᱟᱯᱟᱭ ᱛᱟᱦᱮᱸᱱᱟ

ᱥᱮᱪᱮᱫ ᱵᱮᱵᱚᱥᱛᱟ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱞᱟᱛᱮᱦᱟᱨ ᱦᱚᱱᱚᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱷᱚᱠ:ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱮᱞᱟᱠᱟ